钦定古今图书集成/理学汇编/学行典/第204卷 > 张俸
## 钦定古今图书集成/理学汇编/学行典/第204卷 > 张俸

按《太仓州志》：“张俸，字朝恩，贫不能修脯，遇经生辄挟
策问，人多怜之。年十六，为童子师，所至见严惮授书，
夜分不倦，以名师称。得尺布斗米，必奉二人，自以不
能甘旨，每宴会遇广馔，呜咽不下箸。父母病革，侍汤
药，衣不解带。及殁，俸已耄，哭泣如婴儿，哀毁骨立，岁
时尝祭，辄泫泣。抚二弟，营衣食，推予遗产，徭役悉自”
任，数日不见即如失。俸殁，其季为行三年丧。提学御
史旌其门，兵备题墓曰“孝友先生。”